Поглед кон пештерната црква
Поглед кон главната манастирска црква
Поглед кон пештерната црква „Св. Атанасиј"
Поглед кон црквата „Св. Петар и Павле"
**Калишки манастир** — македонски православен ставропигиален манастирски комплекс, кој претставува најголем духовен центар во Струшко и воедно претставува летна резиденција на поглаварот на Македонската православна црква. Се наоѓа на самиот брег на Охридското Езеро во природен карпест амбиент.

Цркви
-----

Во манастирскиот компекс има 4 цркви, од кои две се посветени на Рождеството Богородично, од која едната е пештерска и е постара, а другата е понова и претставува главната манастирска црква и две други, од кои едната е посветена на Св. Петар и Павле, а дтугата исто така пештерна, посветена е на Св. Атанасиј.

### „Рождество на Пресвета Богородица"

Главна статија: Црква „Рождество на Пресвета Богородица" - Калишта
Црквата Црква „Рождество на Пресвета Богородица" претставува главната манастирска црква. Во неа се наоѓа позната икона на Црната Богородица.
Црквата е обновена во 1977 година, а темелите датираат од XVIII век. Секоја недела и за време на празници редовно се служи Божествена Литургија. Карактеристична е резбата на иконостасот изработена од страна на тајфата на Наум Донев од Охрид. Црквата е фрескописана во византиски стил. Денес тука се чува и иконата на Пресвета Богородица, пред која по молитвите на монасите и на сите верни се случуваат исцелителни чуда. Жените кои се неротки со вера во исцелителната моќ на иконата доаѓаат да се ноклонат пред неа, најмногу за празникот на манастирот - Рождество на Пресвета Богородица (Мала Богородица) на 21 септември. Според легендата за време на втората светска војна на повеќе наврати иконата била фрлана во езерото со цел да се уништи, но секогаш повторно се враќала на Брегот од езерото, сведочејќи за тивкото присуство на Божјата Благодат, која по Божја промисла се излева на ова место.

### „Рождество на Пресвета Богородица Пештерна"

Главна статија: Пештерна црква „Рождество на Пресвета Богородица" - Калишта
Потекнува од XIV век. Оваа црква е основата на самиот манастирски комплекс. Црквата се наоѓа во карпа и во неа се наоѓаат три монашки ќелии - 2 на првиот кат и една на вториот кат. Во близина на црквата има две исцелителни води посветени на Свети Петар и на Свети Ананија.

### „Св. Атанасиј"

Главна статија: Црква „Св. Атанасиј" - Калишта
Се наоѓа во непосредна близина на манастирот Калишта, јужно од него, срасната со околните карпи, се наоѓа пештерната црква, посветена на Александрискиот архиепископ - **Атанасија**.Во внатрешноста е сочуван најголемиот ансамбл на средновековното сликарство во Струшко.
Иако не се зачувани пишувани извори, стилските белези на овие фрески недвосмислено упатуваат на нивното датирање во седумдесеттите години од 14. век.
Гледајќи го сликарството во целост, зачуваните ликови на светителите и неколкуте композиции од Големите Празници, со помош на ликовните одлики на овој живопис, ни откриваат рака на вешт зограф, кој одлично го познавал својот занает, а со голема љубов ги сликал познатите ликови што го илустрираат Светото Евангелие. Дел од живописот бил насликан и во 19. век.

### „Св. Петар и Павле"

Главна статија: Црква „Св. Петар и Павле" - Калишта
Оваа црква е најнова во комплексот. Под неа има извор на лековита вода. Изградена е во 1990 година, а осветена е на 8 мај 1997 година.

### „Св. Теодор Тирон"

Главна статија: Параклис „Св. Теодор Тирон" - Калишта
Во еден од конаците постои параклис посветен на Св. Теодор Тирон, изграден и живописан во 2002 година. Монасите од братството го користат за совршување на своите молитвени правила во зимскиот период.
Овој параклис, а всушност и целиот конак,е надвиен од вековните гранки на стариот чинар, кој го зазема централното место во манастирот. Стар е 645 години и се верува дека неговиот постанок, е паралелен со населувањето на првите монаси во овој комплекс.

Наводи
------

1. ↑  „Празник на иконата на Пресвета Богородица во Калишта". Премин. Посетено на 2010-10-17.

Галерија
--------

* Црна БогородицаЦрна Богородица
* Дел од внатрешноста на пештерната црква Св. БогородицаДел од внатрешноста на пештерната црква Св. Богородица
* Фреска над вратата на главната манастирска цркваФреска над вратата на главната манастирска црква
* Фрески од црквата Св. АтанасијФрески од црквата Св. Атанасиј
* Фрески од црквата Св. АтанасијФрески од црквата Св. Атанасиј
* Манастирот во 1916Манастирот во 1916
* Манастирските конациМанастирските конаци
* Манастирот на 16 април 1933 годинаМанастирот на 16 април 1933 година
* Манастирот во 1863 годинаМанастирот во 1863 година
* Гробишта во манастирскиот дворГробишта во манастирскиот двор
* Стариот параклис Св. Петар и Павле во 1915 годинаСтариот параклис Св. Петар и Павле во 1915 година


|  |  |
| --- | --- |
| Ризница | „Калишки манастир" на Ризницата ? |

|  |  |  |  |  |  |
| --- | --- | --- | --- | --- | --- |
| 

| * п
* р
* у
Културно наследство во Општина Струга |
| --- |
|  |
|  | 
Црква „Воведение на Пресвета Богородица" (Враништа)  •  Црква „Св. Петка" (Горна Белица)  •  Црква „Св. Атанасиј" (Калишта)  •  Црква „Св. Богородица" (Калишта) со Калишки манастир  •  Археолошко наоѓалиште „Вајтос" (Октиси)  •  Црква „Св. Никола" (Октиси) со ранохристијанската базилика  •  Црква „Св. Архангел Михаил" (Радожда)  •  Цигански Гробишта (Радолишта)  •  Амам „Мустафа Челеби" (Струга)  •  Теќе „Халвети Хасан Баба" (Струга)  •  Куќа на ул. „Гоце Делчев" бр. 13 (Струга)  •  Куќа на ул. „Гоце Делчев" бр. 33 (Струга)  •  Куќа на ул. „Гоце Делчев" бр. 60 (Струга)  •  Куќа на ул. „Гоце Делчев" бр. 62 (Струга)  •  Куќа на ул. „Гоце Делчев" бр. 64 (Струга)  •  Куќа на ул. „Гоце Делчев" бр. 66 (Струга)  •  Куќа на ул. „Гоце Делчев" бр. 82 (Струга)  •  Куќа на ул. „Гоце Делчев" бр. 84 (Струга)  •  Куќа на ул. „Браќа Миладиновци" бр. 1 (Струга)  •  Куќа на ул. „Браќа Миладиновци" бр. 14 (Струга)  •  Куќа на Каневчеви (Струга)  •  Спомен-галерија „Вангел Коџоман" (Струга)  •  Куќа на ул. „Браќа Миладиновци" бр. 30 (Струга)  •  Куќа на ул. „Браќа Миладиновци" бр. 32 (Струга)  •  Куќа на ул. „Браќа Миладиновци" бр. 36 (Струга)  •  Куќа на ул. „Нико Нестор" бр. 5 (Струга)  •  Куќа на ул. „Нико Нестор" бр. 7 (Струга)  •  Куќа на Карамитре (Струга)  •  Куќа на ул. „Нико Нестор" бр. 48 (Струга)  •  Куќа на ул. „27 Март" бр. 15 (Струга)  •  Куќа на ул. „27 Март" бр. 21 (Струга)  •  Куќа на ул. „Димче Кошарко" бр. 42 (Струга)  •  Црква „Св. Ѓорѓи" (Струга)  •  Зграда на Народна одбрана (Струга)  •  Oбразовен комплекс на ул. „Партизанска" бр. 4 (Стара зграда на ОУ „Браќа Миладиновци" и Зграда на Министерството за образование) (Струга)  •  Џамија „Мустафа Челеби" (Струга)  •  Базилика „Св. Илија" (Делогожди)  •  Латинска Црква (Корошишта) |  |

 |